শ্রীদেবীর মৃত্যুর ১০ দিন পরেই ২১ বছরে পা রাখলেন তাঁর মেয়ে জাহ্নবী কপূর। কিশোরি থেকে তরুণী হয়ে ওঠার পথে মায়ের সঙ্গ পেলেও, যৌবনে পা রাখতে হল তাঁকে মাতৃহীনতার কষ্ট নিয়ে।
সম্প্রতি সোশ্যাল মিডিয়ায় পোস্ট করে জাহ্নবী জানিয়েছিলেন যে, এই বছর তিনি তাঁর জন্মদিন পালন করবেন না। কিন্তু মাত্র দু’দিনের মধ্যেই জল গড়াল বিপরীত দিকে। এক সর্বভারতীয় সংবাদমাধ্যমের প্রতিবেদন অনুযায়ী, বড় পার্টি রেখে নয়, পারিবারিক ডিনার-এর মাধ্যমে জাহ্নবীর জন্মদিন পালন করা হবে।

এই বিষয়ে অন্যান্য খবর

শ্রীদেবী-কন্যার জন্মদিন! মায়ের উদ্দেশে হৃদয়বিদারক পোস্ট জাহ্নবীর
জাহ্নবীর নতুন মা! শ্রীদেবীর জায়গা কাকে দিলেন জাহ্নবী


এই বিষয়ে কপূর পরিবারের এক মুখপাত্র জানিয়েছেন যে, দুবাইয়ে থাকাকালীনই জাহ্নবীর জন্মদিনের প্রস্তুতি নেওয়া শুরু করেছিলেন শ্রীদেবী। অভিনয় জগতে প্রথম পা রাখার খুশিতে মেয়ের জন্য খুব বড় মাপের জলসার পরিকল্পনা করেছিলেন তিনি। কিন্তু নিজের ইচ্ছে পূরণের আগেই পৃথিবী ছেড়ে চলে যেতে হয়েছে কিংবদন্তি অভিনেত্রীকে।
তাই স্ত্রীর ইচ্ছা পূরণের জন্য এই ঘরোয়া ডিনারের আয়োজন করেছেন প্রযোজক বনি কপূর। বাবার সিদ্ধান্তের সঙ্গে একমত জাহ্নবীও।



 

To one of the strongest girls I know, who became a woman today. Happy birthday jannu. ❤️❤️❤️ @janhvikapoor #21stbirthday
A post shared by  sonamkapoor (@sonamkapoor) on Mar 5, 2018 at 11:15am PST






 

Happy Birthday my dearest @janhvikapoor May God Bless you With Happiness Love Peace and Just Everything ..❤️❤️❤️❤️❤️❤️
A post shared by  Manish Malhotra (@manishmalhotra05) on Mar 5, 2018 at 10:42am PST



ইতিমধ্যেই সোশ্যাল মিডিয়ায় পোস্ট করে জাহ্নবীকে জন্মদিনের শুভেচ্ছা জানিয়েছেন দিদি সোনম কপূর, ডিজাইনার মণীশ মলহোত্র-সহ আরও অনেক তারকা। কিন্তু ডিনারে তাঁরা উপস্থিত থাকবেন কি না, তা এখনও পর্যন্ত জানা যায়নি।